# **DECIZIA ETAPEI DE ÎNCADRARE**

## Nr. din 06.05.2019.

##

Ca urmare a solicitării de emitere a acordului de mediu adresate de **COMUNA FELICENI**, cu sediul în com. Feliceni, sat Feliceni, str. Principală, nr. 208, jud. Harghita, înregistrată la APM Harghita cu nr. 2892/05.04.2018, completată la nr. 3006/11.04.2018, nr. 2428/08.03.2019, nr. 3102/26.03.2019, nr. 4083/18.04.2019, nr. 4249/25.04.2019 în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 06.05.2019, că proiectul **„Amenajarea teren de sport multifuncțional în localitatea Feliceni, județul Harghita”** propus a fi amplasat în jud. Harghita, com. Feliceni, sat Feliceni, F.N. - nu se supune evaluării impactului asupra mediului**.**

*Titularul detine puncte de vedere de la urmatoarele institutii publice: Garda Nationala de Mediu-Comisariatul Judetean Harghita, Inspectoratul pentru Situatii de Urgenta „Oltul” Harghita, Directia de Sanatate Publica Harghita, Comuna Feliceni,*

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a) coroborat cu pct. 10 lit.b);

 b) Justificarea potrivit criteriilor prevăzute în anexa nr. 3;

 **1. Caracteristicile proiectului**

***a) dimensiunea și concepția întregului proiect:***

Terenul este amplasat în intravilanul localității Feliceni și are o suprafață de 3350 mp.

Lucrări propuse pentru terenul de fotbal:

* terasarea trenului + realizarea unor săpături/umpluturi și cilindrarea lor;
* montare stratificație teren;
* realizarea unei platforme pentru amenajarea unui teren de fotbal cu suprafața artificială;
* amenajarea unui teren de joc 40,00 m x 20,00 m, inclusiv realizarea băncilor de rezervă;
* realizarea unui sistem de preluarea a apelor meteorice;
* realizarea unei instalații de iluminat + montare corpuri de iluminat (nocturnă);
* realizarea unei împrejmuiri perimetrale folosind panouri metalice cu plasă de sârmă galvanizată
* realizarea trotuarelor pe o suprafață de 122 mp, în împrejurul terenului
* amenajare teren inclusiv 15 locuri de parcare pe o suprafață de 495 mp

Structura terenului de fotbal va fi:

* Umplutură din balast 0-63 mm, grosime de 10cm
* Strat de piatră spartă de râu compactat 0-63 mm, grosime 10cm
* Strat de piatră spartă concasată 0-31 mm în grosime 8cm
* Piatră spartă de 0-8 mm, grosime 2cm
* Gazon sintetic

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* balast, piatră

***d) producţia de deşeuri:***

In perioada de execuţie deşeurile solide rezultate sunt de următoarele categorii:

* Deşeuri municipale amestecate produse de personalul care lucrează pe şantierul de construcţii - pot fi colectate în pubele şi depozitate în locuri special amenajate, de unde sunt transportate de societatea de salubrizare din localitate.
* Deşeuri tehnologice rezultate din activitatea de construcţii, intră în categoria materialului inert şi vor fi transportate prin societăți autorizate.
* Deşeuri rezultate din activitatea de întreţinere a utilajelor terasiere,în special uleiul uzat se colectează în recipiente metalice (butoaie de tablă) care se schimbă numai la bazele de utilaje ale executantului.

După punerea în funcțiune, deșeurile rezultate de la clienți, se vor colecta selectiv și vor fi preluate de societatea de salubrizare care preia deșeurile din localitate.

***e) poluarea și alte efecte nocive***:

***1.emisii în aer****-*

1. **In faza de execuţie**
* gazele provenite din arderea carburanţilor în motoarele utilajelor de construcţii şi de transport, folosite la transportul materialelor de construcţii şi la execuţia lucrărilor de terasamente;
* praful ridicat de la manevrarea utilajelor de construcţii şi transport; depozitarea haotică a materialelor de construcţie, a agregatelor sau a pământului rezultat din excavaţii poate favoriza antrenarea particulelor fine de curenţii de aer şi creşterea, astfel, a opacităţii acestuia;
* pulberile antrenate prin circulaţia autovehiculelor pe drumurile de legătură cu amplasamentul.
1. **In faza de exploatare**

In faza de exploatare nu se prevede, apariţia emisiilor de poluanți in aer.

***2. emisii în apă:****-în faza de construire -lucrările de terasamente determină antrenarea unor particule fine de pământ care pot ajunge în apele de suprafaţă. Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale sau a utilajelor în apropierea cursurilor de apă pot conduce la producerea unor deversări accidentale în acestea.*

*-în timpul exploatării: Apele meteorice impurificate colectate de pe terenul de sport - constituie principala sursă de poluare.*

***3.emisii în sol***:În urma lucrărilor de construcții, pământul rezultat din săpăturile se va depozita selectiv pentru utilizări ulterioare, stratul vegetal pentru creări de spaţii verzi, iar partea inertă pentru amenajarea terenurilor erodate şi degradate. Terenul afectat de lucrările de investiții se va reface cel puțin in starea anterioara începerii lucrărilor.

***4.zgomot****:-*Zgomot şi vibraţii vor fi temporar numai în timpul execuţiei lucrărilor, acestea fiind: mijloacele de transport materiale şi utilajele de construcţii din mica mecanizare.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:**  teren pe teritoriul administrativ al comunei Feliceni, în proprietate privată a comunei *conform Certificatului de urbanism nr. 5/02.03.2018 emis de Comuna Feliceni*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 200m față de limita sitului Natura 2000 ROSCI 0383-„Râul Târnava Mare dintre Odorheiu Secuiesc și Vânători”*.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, intravilanul comunei Feliceni*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin refacerea amplasamentului imediat după finalizarea lucrărilor și aducerea la starea anterioară începerii lucrărilor*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Respectarea prevederilor Avizului de gospodărire a apelor nr. 52 din 18.09.2018 emis de ABA Mureș - Sistemul de Gospodărire a Apelor Mureș;

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de construire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

d. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse se va realiza cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

e. Utilizarea materiilor prime numai din surse autorizate.

f. Refacerea mediului şi readucerea în starea iniţială a suprafeţelor afectate temporar prin realizarea proiectului.

g. Nivelul de zgomot rezultat în urma desfăşurării activităţii pe terenul de sporti, va respecta prevederile SR ISO nr. 1996/2-08 şi SR 10009/2017.

.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit MIHÁLY István